Нека веселбата започне – колоритът на феновете (част I) - МОНДИАЛ 2010 - Sportal.bg
Нека веселбата започне – колоритът на феновете (част I)
Броени часове преди официално да бъде даден стартът на Мондиал 2010 в ЮАР, колоритни фенове заляха улиците на Кейп Таун и Йоханесбург, привличайки вниманието на журналисти от цял свят и обикновените гости на града. Там всъщност едва ли има много от последните, тъй като всички на Черния континент са завладени от магията на футбола и най-големия спортен форум на планетата за тази година.
Дори и да не са фенове, хората са потапят в атмосферата на еуфория и без да искат стават част от пъстрата тълпа, която без съмнение радва окото на всички.
"Човекът-яйце", "Запалянковците със смешните очила", "Ел Мехикано" - това са само малка част от персонажите, които се разхождат из страната-домакин на световното първенство.
Млади, възрастни, слаби, дебели, черни, жълти, бели – всички те са различни, но по едно нещо си приличат – усмивката, която грее на лицата им и голямата им страст към любимата игра.
Е, от утре гледката няма да е същата – някои ще опитат горчивия вкус на загубата и в очите им ще има сълзи, но това няма да бъде за дълго. Защото на Мондиал лошото настроение е забранено. Да живее купонът и веселието!